Belize City
Store norske leksikon,Geografi,Verdens geografi,Nord- og Mellom-Amerika,Belizes geografi
Belize City er største by og tidligere hovedstad i Belize, beliggende ved den karibiske kysten og utløpet av elven Belize. Byen har 57 310 innbyggere (SIB, 2010), og er landets viktigste havneby.
Historie Før engelske tømmerhandlere (baymen) bosatte seg i området i 1630-årene, var det som i dag er Belize City en liten mayaby. Tømmerhandlerne etablerte slaveri og importerte tusenvis av afrikanske slaver til byen. På 1700- og 1800-tallet lå de både i konflikt med den lokale mayabefolkningen, og spanierne.Fram til 1970 var Belize City hovedstad i Britisk Honduras. Orkanene «Hattie» i 1961 og «Greta» i 1978 skapte store ødeleggelser, og skadene etter den førstnevnte førte til at hovedstaden ble flyttet til Belmopan. Beliggenheten rett over havoverflaten og de omkringliggende mangrovesumpene gjør byen sårbar for naturkatastrofer. Også i 2010 og 2016 ble Belize City hardt rammet av orkaner. Les mer i Store norske leksikon Belizes geografi Belizes befolkning